14. ΝΟΜΟΣ υπ’ αριθ. 3103 της 18/27 Δεκ. 1954 Περί τροποποιήσεως και συμπληρώσεως ενίων διατάξεων του Νόμ. 721/1948 «περί απογραφής των μαθητευομένων ναυτικών, ναυτικών και εργατών θαλάσσης». Άρθρ.1-5.-(Περιελήφθησαν εις την κατωτέρω κωδικοποίησιν). Άρθρ.6.-1.Δια Δ/τος εκδιδομένου προτάσει του Υπουργού δύνανται να κωδικοποιηθούν εις ενιαίον κείμενον νόμου φέροντος τον αριθμόν του βασικού Νόμ. 721/1948 «περί απογραφής μαθητευομένων ναυτικών, ναυτικών και εργατών θαλάσσης» (Φ.Ε.Κ. 168 Α΄/1948) άπασαι αι διατάξεις των Νόμων αι αφορώσαι την απογραφήν των μαθητευομένων ναυτικών, ναυτικών και των εργατών θαλάσσης. 2.Κατά την κωδικοποίησιν ταύτην, επιτρέπεται νέα αρίθμησις άρθρων, διάφορος κατάταξις των κεφαλαίων, άρθρων, παραγράφων και εδαφίων αυτών, σχηματισμός νέων άρθρων εκ τμημάτων υπαρχόντων και εν γένει πάσα διαρρύθμισις ή διάρθρωσις των ισχυουσών διατάξεων σκοπούσα την διευκόλυνσιν και διασαφήνισιν της κωδικοποιήσεως άνευ όμως αλλοιώσεως της εννοίας αυτών. 